Alexandrine Benjamin

Alexandrine Benjamin, ki fèt 23 mas 1992 nan Pòtoprens (Ayiti), se yon reyalizatris ak pwodiktris ayisyèn.

 Biyografi 
Alexandrine Benjamin se pi piti nan yon fanmi ki gen twa (3) timoun. Li fè tout etid klasik li yo nan Jakmèl. Li te pran kou entansif nan sinema ak pwodiksyon odyovizyèl nan Ciné Institute Jakmèl.

Pou jwenn diplòm li nan pwodiksyon fim nan Inivèsite Greenwich nan Angletè, Alexandrine prezante tèz final li sou sitiyasyon sosyo-politik peyi a. Se yon kout fim ki rele N ap boule kote li denonse sitiyasyon peyi a ki make pa kidnapin, banditis, lavichè, "peyi lòk" elatriye.  Li deja fè plizyè fim sou vyòl, vyolans ak gwosès twò bonè.

Fim sa a fè pati seleksyon 18yèm edisyon nan "Festival entènasyonal fim black" nan Monreyal. 

 Zèv li yo 
 2017 : Kafou (asistant pwodiksyon)
 2019 : Trois machettes de Matthieu Maunier-Rossi (kout fim) (senaris)
 Lakou Kajou (seri) (pwodiktè)
 N ap boule (kout fim)

 Referans 

 Lyen deyò 
 Alexandrine Benjamin sou IMDb
 Alexandrine Benjamin sou filmfreeway.com

Kategori:Moun
Kategori:Fanm
Kategori:Reyalizatè ayisyen
Kategori:Pwodiktè ayisyen  
Kategori:Nesans nan lane 1992